text: Spegepølser og grænsehandel
  16 marts 2013 kl. 15.57
  Alle snakker afgifter på øl og sodavand når grænsehandlen er på dagsordenen. Politikerne drøfter derimod sjældent de store forskelle på moms mellem Danmark og Tyskland.
  Netop momsen - 7 procent på dagligvarer i Tyskland og 25 procent i Danmark - er en væsentlig forklaring på, at det kan betale sig at købe en dansk-produceret spegepølde i grænsebutikkerne.
  Et kilo spegepølse fra Carl Vollstedts Efterfølger - produceret i Haderslev af danskere - koster knap 60 kroner hos Fleggaard i Tyskland, mens den samme vare koster 86 kroner i en dansk butik. Størstedelen af prisforskellen er moms, nemlig 12,50 kroner.
  Alligevel ved politikerne, Samvirkende Købmænd og skatteydere, at en moms-harmonisering ikke har nogen gang på jord. Det vil koste staten alt for mange penge.
  Derfor vil der stadigvæk være en trafik af danske varer ned over grænsen, hvorefter den samme varer køres tilbage til Danmark - indkøbt af spareivrige grænsehandlere.
  